Sonjan lukuhetket: Siiri ja kolme Ottoa
Katja / Lumiomena ma toukok. 02, 11:05:00 ip. UTC+3
Hyvä tuo loppukiteytyksesi: voisit lukea pienen lapsen kanssa, vaikkei kirja ole täysin omaan makuusi. Juuri niin! Ainakin meillä viisivuotias tyttäreni rakastaa Siiri-kirjoja ja hänen kanssa kikattelen muun muassa Hurjalle Hunskelille (Siirin koira), mutta ihan heti en kirjoille lämmennyt. Nyt ne ovat minullekin rakkaita, koska lapseni nauttii niiden lukemisesta.
Paula ma toukok. 02, 11:36:00 ip. UTC+3
Kiva postaus! Olen kanssasi samaa mieltä siitä, ettei lastenkirjojen tarvitse olla opettavaisia. Kirjojen tarinat ovat parhaimmillaan lapsillekin, kun ne saa nautiskella rauhassa. Joissakin jutuissa opetukset ovat varmaan paikallaan, mutta mukavampaa olisi, jos lapset saisivat saada elämyksensä rauhassa. Elämyksistä oppii (jos oppiminen on joka tilanteessa edes tavoittelemisen arvoista).
Omasta lapsuudestani eniten olen ehkä "oppinut" suomen kansan vanhoista saduista: paha saa palkkansa, kun Väkevä-Matti heittää noidan kaivoon riutumaan. :-D
Erja ti toukok. 03, 11:18:00 ap. UTC+3
En ole lukenut näitä Siirejä, mutta Heinähatut ja Vilttitossut oli minusta täysin hurmaavia ja niin hauskoja, ettei meinannut saada luettua kun niin nauratti.
Tyttäret yllättäen tykkäsikin sitten enemmän Risto Räppääjästä, ja kivojahan ne oli nekin kirjat.
Ehkä loppujen lopuksi ainoa mitä Ristoista puuttui, oli se uutuudenviehätys mitä koin lukiessa Heinähattuja.
Sonja ti toukok. 03, 07:07:00 ip. UTC+3
Katja: Hurja Hunskeli asteleekin ilmeisesti estradille vasta jatko-osissa:) Olisi mielenkiintoista kuulla joltain pikku-ihmiseltä, että mikä tekee esimerkiksi Siiri-kirjoista ihania. Kuvitus on omaan makuuni kissojen ja koirien jne suhteen, mutta ihmiset eli esimerkiksi Siiri itse ovat jotenkin luontaantyöntävän näköisiä:)
Paula: Hmm. En kyllä kuolemaksenikaan muista, että olisin oikein oppimalla oppinut jotain jostain kirjasta pienenä. Pitääpä lapsuudenkodissa joku kerta silmäillä kirjakokoelmaani sillä silmällä, että onko siellä edes mitään kovin opettavaista.
Erja: Tarkoituksena olisi ehtiä tutustumaan vielä Ristoon tai Heinähattuun & Vilttitossuun. Katsotaan miten aika riittää, mutta kiinnostusta olisi kovasti!:) Olen kuullut juuri tuosta kirjojen hauskuudesta niin paljon, että on pakko saada itsekin kokeilla kirjojen vetovoimaa.